ՀԱՎԵԼՎԱԾ

Եվրասիական տնտեսական հանձնաժողովի խորհրդի  
20 թվականի ի   
թիվ որոշման

**ՓՈՓՈԽՈՒԹՅՈՒՆՆԵՐ**

«Խաղալիքների անվտանգության մասին» Մաքսային միության տեխնիկական կանոնակարգում (ՄՄ ՏԿ 008/2011) կատարվող

1. 2-րդ հոդվածը՝

ա) ութերորդ պարբերությունից հետո լրացնել հետևյալ բովանդակությամբ պարբերությամբ՝

«մագնիսային խաղալիք»՝ իր կառուցվածքում 1 կամ ավելի մագնիսներ և (կամ) մագնիսային տարրեր ունեցող խաղալիք.».

բ) տասներեքերորդ պարբերությունից հետո լրացնել հետևյալ բովանդակությամբ պարբերությամբ՝

«խաղալիքի մագնիսային տարր»՝ խաղալիքի մաս, որն իր մեջ ներառում է ամրացված մագնիս կամ ամբողջությամբ կամ մասնակիորեն տեղադրված մագնիս.».

գ) քսանչորսերորդ պարբերությունից հետո լրացնել հետևյալ բովանդակությամբ պարբերությամբ՝

«ֆունկցիոնալ մագնիս՝ խաղալիքների շարժիչների, ռելեների, բարձրախոսների և այլ էլեկտրական կամ էլեկտրոնային դետալների աշխատանքի համար նախատեսված մագնիս (այն դեպքում, երբ խաղալիքի մագնիսական հատկությունները չեն դասվում դրա խաղային բնութագրերի շարքին).»։

2. 4-րդ հոդվածում՝

ա) 2-րդ կետի երրորդ պարբերության մեջ «խավավորված ռետինի, ստվարաթղթի և թղթի» բառերը փոխարինել «խավավորված նյութերի (ռետինի, ստվարաթղթի և թղթի)» բառերով.

բ) 3.2-րդ ենթակետի տասնչորսերորդ պարբերությունը լրացնել հետևյալ բովանդակությամբ նախադասությամբ՝ «Կախովի ճոճանակները պետք է ամուր լինեն, մինչև 3 տարեկան երեխաների համար նախատեսված ճոճանակների նստատեղերը պետք է ունենան երեխայի ընկնելը խոչընդոտող կառուցվածք։».

գ) 3.6-րդ ենթակետի հինգերորդ պարբերությունը լրացնել «և ունենան դիէլեկտրական հատկություններ» բառերով.

դ) լրացնել հետևյալ բովանդակությամբ 3.9-րդ ենթակետով՝

«3.9. Մագնիսական հատկությունները

Խաղալիքների չամրացված մագնիսները և մագնիսային տարրերը պետք է ունենան 0,5 Տլ2 մմ2-ից ոչ ավելի մագնիսական հոսքի հաշվարկային ցուցանիշ կամ այնպիսի չափսեր, որոնց դեպքում բացառվում է շնչառական ուղիներում դրանց հայտնվելը և դրանք կուլ տալը։».

ե) 4-րդ կետի երրորդ պարբերության մեջ «անհատական» բառը փոխարինել «սպառողական» բառով։

3. 6-րդ հոդվածի 4.2.2-րդ ենթակետում «5-րդ հոդվածի 1.2-րդ ենթակետում նշված Ստանդարտների ցանկից ստանդարտների» բառերը փոխարինել «5-րդ հոդվածի 1-ին կետում նշված» բառերով։

4. 7-րդ հոդվածի 3-րդ կետում «անհատական» բառը փոխարինել «սպառողական» բառով։

5. Նշված տեխնիկական կանոնակարգի 2-րդ հավելվածի՝

ա) 1-ին աղյուսակում՝

«Պողպատ» դիրքում «քրոմ (Сr 3+)» և «քրոմ (Сr 6+)» տողերը փոխարինել հետևյալ բովանդակությամբ տողով՝

|  |  |  |  |  |
| --- | --- | --- | --- | --- |
| « | քրոմ ընդհանուր | 0,1 | - | ». |

լրացնել հետևյալ բովանդակությամբ «Կաշի և մորթի» դիրքով՝

|  |  |  |  |  |  |
| --- | --- | --- | --- | --- | --- |
| « | Կաշի և մորթի | քրոմ (VI) | 3,0 | - | ». |

բ) 2-րդ ծանոթագրության մեջ՝

«և փայտե խաղալիքներից» բառերը փոխարինել «, փայտե խաղալիքներից, թղթից և ստվարաթղթից պատրաստված խաղալիքներից» բառերով.

«որոշվում է» բառից հետո լրացնել «միայն» բառով։

6. Նշված տեխնիկական կանոնակարգի 3-րդ հավելվածը լրացնել հետևյալ բովանդակությամբ 8-րդ կետով՝

«8. Բացառությամբ խաղալիքների էլեկտրական կամ էլեկտրոնային դետալներում գտնվող ֆունկցիոնալ մագնիսներով խաղալիքների՝ մագնիսային խաղալիքների սպառողական փաթեթվածքների վրա և (կամ) դրանց շահագործման հրահանգներում պետք է նշված լինի հետևյալ բովանդակությամբ նախազգուշացնող գրառում՝

«Ուշադրությու՛ն. Պարունակում է չամրացված մագնիսներ և մագնիսային տարրեր։ Օգտվել բացառապես մեծահասակների անմիջական հսկողության ներքո։ Մագնիսները և մագնիսային տարրերը կուլ տալու դեպքում անհրաժեշտ է դիմել բժշկական օգնության։»։

\_\_\_\_\_\_\_\_\_\_\_\_\_\_\_\_